Prin hotărârea nr. 15/2024, Consiliul local al comunei Drăgoeşti a aprobat devizul general privind reabilitări parţiale şi dotări din cadrul obiectivului de investiții "Sistematizare verticală şi amenajare zonă centrală, comuna Drăgoeşti, judeţul Vâlcea", la valoarea de 250.000 lei fără TVA. Finanţarea obiectivului de investiţii se va face din fonduri aprobate cu această destinaţie din bugetul local al Primăriei Drăgoeşti. În acest an, Primăria comunei Drăgoeşti va demara modernizarea zonei de agrement și acvacultura a Lacului Buciumeni, prin programul POPAM de FLAG Vâlcea, dar și montarea a două stații de încărcare electrică pentru autovehicule prin AFM și amenajarea parcului central al localității cu fonduri europene. Prin proiectele pe care administrația locală le coordonează, comuna Drăgoești se remarcă ca o zonă prosperă cu un interes crescut în domeniul imobiliar. În cursul lunii noiembrie 2023, primarul localității Drăgoești, Gheorghe Melente, a semnat contractul de finanțare pentru un nou proiect, având la bază fonduri alocate prin Programul Național de Investiții Anghel Saligny: "Proiectul vizează asfaltarea unor drumuri de interes local cu o lungime totală de 3,85 kilometri. Printre străzile beneficiare se numără Ungureanu Grigore, Cerbilor, Fantanilor, Spitalului/La Cuci, Bacanu, La Lei, Crangului, Garlei, Trandafirilor și Trestiei. Pe întreaga lungime a acestor artere, se vor construi șanturi betonate, acostamente și podete, pentru a asigura nu doar un carosabil modern, ci și condiții de circulație sigure. Valoarea totală a proiectului se ridică la 9,76 milioane de lei."
Web Design by DowMedia